title: 2012/341/UE: Deċiżjoni tal-Kunsill tal- 25 ta’ Ġunju 2012 dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness XIII (Trasport) tal-Ftehim taż-ŻEE

text:
                  28.6.2012

                  MT

                  Il-Ġurnal Uffiċjali tal-Unjoni Ewropea

                  L 168/1

            DEĊIŻJONI TAL-KUNSILL
      tal-25 ta’ Ġunju 2012
      dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness XIII (Trasport) tal-Ftehim taż-ŻEE
      (2012/341/UE)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2) flimkien mal-Artikolu 218(9), tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta’ Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b’mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  L-Anness XIII tal-Ftehim dwar iż-Żona Ekonomika Ewropea (2) (“il-Ftehim taż-ŻEE”) ġie emendat bid-Deċiżjoni tal-Kumitat Konġunt taż-ŻEE Nru 90/2011 tad-19 ta’ Lulju 2011 (3), li permezz tiegħu ġie inkorporat ir-Regolament (KE) Nru 1008/2008 tal-Parlament Ewropew u tal-Kunsill tal-24 ta’ Settembru 2008 dwar regoli komuni għall-operat ta’ servizzi bl-ajru fil-Komunità (4) fil-Ftehim taż-ŻEE.

                  (2)

                  Permezz tal-inklużjoni tar-Regolament (KE) Nru 1008/2008 fil-Ftehim dwar it-Trasport bl-Ajru bejn il-Komunità Ewropea u l-Konfederazzjoni Svizzera, l-istess reġim ġie stabbilit bejn l-UE u l-Isvizzera għat-trasportaturi bl-ajru Svizzeri u dawk Komunitarji (5).

                  (3)

                  Permezz tal-inklużjoni tar-Regolament (KE) Nru 1008/2008 fil-Konvenzjoni li tistabbilixxi l-Assoċjazzjoni Ewropea tal-Kummerċ Ħieles (il-Konvenzjoni ta’ Vaduz) (6), l-istess reġim ġie wkoll stabbilit bejn l-Isvizzera u l-Istati tal-EFTA taż-ŻEE għat-trasportaturi bl-ajru Svizzeri u dawk tal-EFTA taż-ŻEE.

                  (4)

                  L-Anness XIII tal-Ftehim taż-ŻEE għandu għalhekk jiġi emendat biex jagħti lit-trasportaturi bl-ajru Svizzeri d-dritt li joperaw servizzi bl-ajru minn Stat Membru tal-Unjoni lejn Stat tal-EFTA taż-ŻEE u viċeversa.

                  (5)

                  Il-pożizzjoni tal-Unjoni fil-Kumitat Konġunt taż-ŻEE għandha tkun ibbażata fuq l-abbozz ta’ Deċiżjoni li jinsab mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tittieħed mill-Unjoni Ewropea fi ħdan il-Kumitat Konġunt taż-ŻEE dwar l-emenda proposta għall-Anness XIII (Trasport) tal-Ftehim taż-ŻEE għandha tkun ibbażata fuq l-abbozz ta’ Deċiżjoni tal-Kumitat Konġunt taż-ŻEE li jinsab mehmuż ma’ din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.

         Magħmul fi Brussell, il-25 ta’ Ġunju 2012.

               Għall-Kunsill

               Il-President

            C. ASHTON

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  ĠU L 262, 6.10.2011, p. 62.

         (4)  ĠU L 293, 31.10.2008, p. 3.

         (5)  Id-Deċiżjoni Nru 1/2010 tal-Kumitat Konġunt bejn il-Komunità u l-Isvizzera għat-Trasport bl-Ajru tas-7 ta’ April 2010 (ĠU L 106, 28.4.2010, p. 20).

         (6)  Id-Deċiżjoni tal-Kunsill tal-EFTA Nru 1/2012 tat-22 ta’ Marzu 2012.

         ABBOZZ
         DEĊIŻJONI Nru …/2012 TAL-KUMITAT KONĠUNT TAŻ-ŻEE
         ta’
         li temenda l-Anness XIII (Trasport) tal-Ftehim taż-ŻEE
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea (“il-Ftehim taż-ŻEE”), u b’mod partikolari l-Artikolu 98 tiegħu,
         Billi:

                     (1)

                     L-Anness XIII tal-Ftehim taż-ŻEE ġie emendat bid-Deċiżjoni tal-Kumitat Konġunt taż-ŻEE Nru … ta’ … (1).

                     (2)

                     L-Anness XIII tal-Ftehim taż-ŻEE ġie emendat bid-Deċiżjoni tal-Kumitat Konġunt taż-ŻEE Nru 90/2011 tad-19 ta’ Lulju 2011 (2), li jinkorpora fil-Ftehim taż-ŻEE r-Regolament (KE) Nru 1008/2008 tal-Parlament Ewropew u tal-Kunsill tal-24 ta’ Settembru 2008 dwar regoli komuni għall-operat ta’ servizzi bl-ajru fil-Komunità (3).

                     (3)

                     Il-Partijiet Kontraenti għandhom l-għan li jiżguraw li t-trasportaturi bl-ajru tal-EFTA taż-ŻEE jkunu intitolati li joperaw servizzi bl-ajru minn Stati Membri tal-Unjoni lejn l-Isvizzera u viċeversa.

                     (4)

                     Il-Partijiet Kontraenti għandhom l-għan ukoll li jiżguraw li t-trasportaturi bl-ajru tal-Komunità jkunu intitolati li joperaw servizzi bl-ajru minn kwalunkwe Stat tal-EFTA taż-ŻEE lejn l-Isvizzera u viċeversa.

                     (5)

                     Għal dan il-għan, il-Kumitat Konġunt taż-ŻEE għandu jagħti, soġġett għall-kondizzjoni ta’ reċiproċità, lit-trasportaturi bl-ajru Svizzeri d-dritt li joperaw minn Stati Membri tal-Unjoni lejn Stat tal-EFTA taż-ŻEE u viċeversa.

                     (6)

                     L-Anness XIII tal-Ftehim taż-ŻEE għandu jiġi emendat kif meħtieġ,

               ADOTTA DIN ID-DEĊIŻJONI:
         Artikolu 1
         Il-Punt 64a (ir-Regolament (KE) Nru 1008/2008 tal-Parlament Ewropew u tal-Kunsill) tal-Anness XIII tal-Ftehim taż-ŻEE għandu jiġi emendat kif ġej:

                     1.

                     L-adattament attwali (b) għandu jkun rinumerat bħala l-adattament (c).

                     2.

                     L-adattament li ġej għandu jiddaħħal wara l-adattament (a):

                                 “(b)

                                 Il-paragrafu li ġej għandu jiżdied fl-Artikolu 15:
                                 ‘6.   Taħt l-istess kondizzjonijiet bħat-trasportaturi bl-ajru tal-Komunità u dawk tal-EFTA taż-ŻEE, it-trasportaturi bl-ajru Svizzeri għandhom ikunu intitolati li joperaw servizzi bl-ajru minn Stati Membri tal-Unjoni Ewropea lejn Stati tal-EFTA taż-ŻEE u viċeversa. Dan għandu jkun suġġett għall-kondizzjoni li, fuq naħa, il-Komunità u l-Isvizzera jagħtu lit-trasportaturi bl-ajru tal-EFTA taż-ŻEE d-dritt li joperaw servizzi bl-ajru minn Stati Membri tal-Unjoni Ewropea lejn l-Isvizzera u viċeversa, u min-naħa l-oħra, li l-Isvizzera u l-Istati tal-EFTA taż-ŻEE jagħtu lit-trasportaturi bl-ajru tal-Komunità d-dritt li joperaw servizzi bl-ajru mill-Isvizzera lejn Stati tal-EFTA taż-ŻEE u viċeversa.
                                 Kwalunkwe restrizzjoni fuq dan l-arranġament li tirriżulta minn ftehimiet bilaterali u multilaterali eżistenti li jorbtu lill-Komunità, minn naħa waħda, u l-Istati tal-EFTA taż-ŻEE, min-naħa l-oħra, hija b’dan imneħħija.’.”.

               Artikolu 2
         Din id-Deċiżjoni għandha tidħol fis-seħħ fi …, sakemm ikunu saru n-notifiki kollha taħt l-Artikolu 103(1) tal-Ftehim taż-ŻEE lill-Kumitat Konġunt taż-ŻEE (*), jew fid-data tad-dħul fis-seħħ tal-ftehim bejn l-Unjoni Ewropea u l-Isvizzera li jagħti lit-trasportaturi bl-ajru tal-EFTA taż-ŻEE d-dritt li joperaw servizzi bl-ajru minn Stati Membri tal-Unjoni Ewropea lejn l-Isvizzera u viċeversa, min-naħa, jew tal-ftehim bejn l-Istati tal-EFTA taż-ŻEE u l-Isvizzera li jagħti d-dritt lit-trasportaturi bl-ajru tal-Komunità li joperaw servizzi bl-ajru mill-Isvizzera lejn Stat tal-EFTA taż-ŻEE u viċeversa, min-naħa l-oħra, liema minnhom ikun l-aħħar.
         Artikolu 3
         Il-President tal-Kumitat Konġunt taż-ŻEE għandu jinnotifika lill-Isvizzera bl-adozzjoni ta’ din id-Deċiżjoni u bl-aħħar notifika lill-Kumitat Konġunt taż-ŻEE taħt l-Artikolu 103(1) tal-Ftehim taż-ŻEE, jekk ikun hemm.
         Artikolu 4
         Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji lill-Kumitat Konġunt taż-ŻEE

            (1)  ĠU L …

            (2)  ĠU L 262, 6.10.2011, p. 62.

            (3)  ĠU L 293, 31.10.2008, p. 3.

            (*)  [Ma hemm indikati l-ebda rekwiżiti kostituzzjonali.] [Hemm indikati rekwiżiti kostituzzjonali.]


title: 2013/423/UE: Deċiżjoni tal-Kummissjoni tat- 2 ta’ Awwissu 2013 li taċċetta impenn offrut b’rabta mal-proċediment antidumping li jikkonċerna l-importazzjonijiet ta’ moduli fotovoltajċi bis-silikon kristallin u l-komponenti ewlenin (jiġifieri ċ-ċelloli u l-wejfers) li joriġinaw jew jintbagħtu mir-Repubblika Popolari taċ-Ċina

text:
               3.8.2013

               MT

               Il-Ġurnal Uffiċjali tal-Unjoni Ewropea

               L 209/26

         DEĊIŻJONI TAL-KUMMISSJONI
   tat-2 ta’ Awwissu 2013
   li taċċetta impenn offrut b’rabta mal-proċediment antidumping li jikkonċerna l-importazzjonijiet ta’ moduli fotovoltajċi bis-silikon kristallin u l-komponenti ewlenin (jiġifieri ċ-ċelloli u l-wejfers) li joriġinaw jew jintbagħtu mir-Repubblika Popolari taċ-Ċina
   (2013/423/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1) (“ir-Regolament bażiku”) u b’mod partikolari l-Artikoli 7, 8 u 9 tiegħu,
   Wara li kkonsultat il-Kumitat Konsultattiv,
   Billi:
   A.   PROĊEDURA

               (1)

               Il-Kummissjoni skont ir-Regolament (UE) Nru 513/2013 (2), imponiet dazju antidumping provviżorju fuq l-importazzjonijiet fl-Unjoni ta’ moduli fotovoltajċi bis-silikon kristallin u l-komponenti ewlenin (jiġifieri ċ-ċelloli u l-wejfers) li joriġinaw jew jintbagħtu mir-Repubblika Popolari taċ-Ċina (RPĊ).

         B.   IMPENN

   1.   Offerta ta’ impenn

               (2)

               Wara l-adozzjoni ta’ miżuri antidumping provviżorji, grupp ta’ produtturi esportaturi li jikkooperaw, inklużi l-kumpaniji relatati tagħhom fir-RPĊ u fl-Unjoni Ewropea, flimkien mal-Kamra tal-Kummerċ Ċiniża għall-Importazzjoni u l-Esportazzjoni ta’ Makkinarju u Prodotti Elettroniċi (minn hawn ‘il quddiem is-“CCCME”), offrew impenn konġunt dwar il-prezzijiet skont l-Artikolu 8(1) tar-Regolament bażiku. L-offerta ta’ impenn kienet appoġġjata mill-awtoritajiet Ċiniżi.

         2.   Evalwazzjoni tal-offerta ta’ impenn

               (3)

               L-offerta ta’ impenn ġiet eżaminata fil-kuntest ta’ ċirkostanzi tas-suq li nbidlu mill-mument tas-sottomissjoni tal-offerta ta’ impenn sal-perjodu tal-investigazzjoni, fl-investigazzjoni li wasslet għall-impożizzjoni tal-miżuri provviżorji. Il-bidliet osservati jirrigwardaw tnaqqis kemm fil-livelli tal-prezzijiet kif ukoll fil-konsum fis-suq tal-Unjoni, u huma marbutin ma’ diversi fatturi stabbiliti kif ukoll analizzati fl-investigazzjoni li wasslet għall-impożizzjoni ta’ miżuri provviżorji.

               (4)

               Il-bidliet fil-livelli tal-prezzijiet f’impenn, kultant jistgħu jiġu indirizzati permezz ta’ metodu ta’ indiċjar li jgħaqqad il-prezzijiet ta’ importazzjoni minimi mal-prezzijiet tal-prodotti bażiċi kif ikkwotati f’sorsi rikonoxxuti u disponibbli pubblikament. Madankollu, f’dan il-każ ma setgħet tiġi stabbilita l-ebda korrelazzjoni bejn il-prezzijiet tal-prodotti bażiċi u dawk tal-prodotti finali li tippermetti li jkun hemm metodu affidabbli ta’ indiċjar. Sabiex jiġi indirizzat it-tibdil stabbilit fil-livelli tal-prezzijiet, kellu jiġi stipulat metodu alternattiv, u ġew użati bħala referenza rapporti tal-prezzijiet minn bażijiet tad-dejta rappreżentattivi u pubblikament disponibbli (Bloomberg (3) u pvXchange (4)) li jispeċjalizzaw fis-settur ikkonċernat.

               (5)

               Sabiex jiġi żgurat li l-impenn jista’ jseħħ, l-esportaturi Ċiniżi ppreżentaw offerta ta’ impenn konġunta, bi prezz wieħed minimu ta’ importazzjoni għall-moduli fotovoltajċi, u prezz għal kull wieħed mill-komponenti ewlenin tagħhom (jiġifieri ċ-ċelloli u l-wejfers).

               (6)

               Barra minn hekk, l-esportaturi Ċiniżi, sabiex jitnaqqas ir-riskju ta’ qlib għal kumpaniji oħra u jagħmluha possibbli u prattika sabiex l-għadd ta’ esportaturi parteċipanti jiġu mmonitorjati, offrew li jiżguraw li l-volum tal-importazzjonijiet magħmula taħt impenn jikkorrispondu bejn wieħed u ieħor fuq livell annwali mal-prestazzjoni attwali tagħhom fis-suq.

               (7)

               L-esportaturi offrew impenn dwar il-prezz. Sabiex jiġi vvalutat jekk dan l-impenn dwar il-prezz ineħħix l-effett dannuż tad-dumping, il-Kummissjoni analizzat, inter alia, il-prezzijiet ta’ esportazzjoni attwali u l-livell ta’ dazju provviżorju. Fuq din il-bażi, ġie konkluż li l-impenn dwar il-prezz ineħħi l-effett dannuż tad-dumping.

               (8)

               L-effett dannuż tad-dumping għalhekk jiġi eliminat permezz tal-impenn dwar il-prezzijiet li jkopri l-importazzjonijiet fil-livell relatat annwali, u barra minn hekk b’dazju provviżorju ad valorem miġbur minn fuq importazzjonijiet ogħla mil-livell annwali kif hemm referenza għalih fil-premessa 6 ta’ hawn fuq.

               (9)

               Is-CCCME sejra wkoll tipprovdi lill-Kummissjoni b’informazzjoni regolari u ddettaljata dwar il-bejgħ lill-Unjoni mill-kumpaniji li jippreżentaw l-offerta ta’ impenn konġunta, li jfisser li l-impenn jista’ jiġi mmonitorjat b’mod effettiv mill-Kummissjoni. Minħabba r-rwol attiv tas-CCCME, l-appoġġ mogħti mill-awtoritajiet Ċiniżi u x-xibka ta’ sigurtà fil-forma tal-livell annwali msemmi fil-premessa 6, il-Kummissjoni tqis li r-riskju ta’ ċirkomvenzjoni jiġi limitat u jista’ jingħeleb mill-konsiderazzjonijiet marbutin mal-bżonn li tiġi żgurata provvista fis-suq tal-Unjoni.

         C.   IL-KUMMENT TAL-PARTIJIET U L-AĊĊETTAZZJONI TAL-IMPENN

   1.   Il-kummenti tal-partijiet

               (10)

               L-offerta ta’ impenn qiegħda għad-dispożizzjoni tal-partijiet interessati. S’issa ma wasal l-ebda kumment kontra l-aċċettazzjoni tagħha.

               (11)

               Fid-dawl ta’ dak li ntqal hawn fuq, l-impenn offrut mill-produtturi esportaturi huwa aċċettabbli. Il-kumpaniji kkonċernati u s-CCCME ġew infurmati bil-fatti essenzjali, bil-kunsiderazzjonijiet u bl-obbligi li fuqhom tkun ibbażata l-aċċettazzjoni.

               (12)

               Barra minn hekk, biex il-Kummissjoni tkun tista’ tagħmel monitoraġġ b’mod effettiv li l-impenn qed jiġi osservat, meta t-talba għar-rilaxx għaċ-ċirkulazzjoni libera tiġi ppreżentata lill-awtoritajiet doganali rilevanti, l-eżenzjoni mid-dazju antidumping tkun bil-kundizzjoni li:

                           (a)

                           tiġi ppreżentata fattura kummerċjali mill-kumpanija elenkata fl-Anness ta’ din id-Deċiżjoni kif ukoll ċertifikat maħruġ mis-CCCME li jkun fih mill-inqas l-elementi elenkati fl-Anness II u fl-Anness III tar-Regolament (UE) Nru 513/2013 rispettivament;

                           (b)

                           il-prodotti importati jkunu mmanifatturati, ttrasportati u mogħnija b’fattura direttament mill-kumpaniji elenkati fl-Anness ta’ din id-Deċiżjoni jew mill-affiljati tagħhom fl-Unjoni li jaġixxu bħala importatur u jirrilaxxaw il-merkanzija għaċ-ċirkolazzjoni libera fl-Unjoni kif imsemmi fl-Anness ta’ din id-Deċiżjoni, jew jgħadduha lill-ewwel klijent indipendenti li jaġixxi bħala importatur u jirrilaxxa l-merkanzija għaċ-ċirkolazzjoni libera fl-Unjoni;

                           (c)

                           il-prodotti ddikjarati u ppreżentati għand id-dwana jaqblu preċiżament mad-deskrizzjoni tal-fattura kummerċjali.

               (13)

               Meta ma jiġu ppreżentati l-ebda fattura jew ċertifikat ta’ dan it-tip jew meta ma jkunux jikkorrispondu mal-prodott ippreżentat lid-dwana, jew meta fattura kummerċjali li jkun fiha mill-inqas l-elementi tal-Anness IV tar-Regolament (UE) Nru 513/2013 tiġi ppreżentata, ir-rata xierqa tad-dazju ta’ antidumping għandha titħallas minflokhom.

               (14)

               Kull meta, skont l-Artikolu 8(9) tar-Regolament bażiku, il-Kummissjoni tirtira l-aċċettazzjoni tagħha ta’ impenn wara ksur, billi tirreferi għal tranżazzjonijiet partikolari u tiddikjara li l-fatturi tal-impenn rilevanti mhumiex validi, jidħol fis-seħħ dejn doganali hekk kif tiġi aċċettata d-dikjarazzjoni biex it-tranżazzjonijiet joħorġu fiċ-ċirkolazzjoni ħielsa.

               (15)

               L-importaturi għandhom ikunu konxji li d-dejn doganali jista’ jidħol fis-seħħ bħala riskju normali tan-negozju hekk kif tiġi aċċettata d-dikjarazzjoni għall-ħruġ fiċ-ċirkolazzjoni ħielsa, kif deskritt fil-premessi (11) (12), anki jekk l-offerta ta’ impenn mill-manifattur li kienu qed jixtru mingħandu direttament jew indirettament tkun ġiet aċċettata mill-Kummissjoni.

               (16)

               Skond l-Artikolu 14(7) tar-Regolament bażiku, l-awtoritajiet tad-dwana għandhom jinformaw minnufih lill-Kummissjoni kull meta jkun hemm indikazzjoni li l-impenn inkiser.

               (17)

               Fil-każ ta’ ksur jew irtirar tal-impenn jew fil-każ ta’ rtirar tal-aċċettazzjoni tal-impenn mill-Kummissjoni, id-dazju provviżorju tal-antidumping impost skont l-Artikolu 7 tar-Regolament bażiku japplika awtomatikament permezz tal-Artikolu 8(9) tar-Regolament bażiku.

         ADOTTAT DIN ID-DEĊIŻJONI:
   Artikolu 1
   L-impenn offrut mill-produtturi esportaturi elenkati fl-Anness ta’ din id-Deċiżjoni flimkien mal-Kamra tal-Kummerċ Ċiniża għall-Importazzjoni u l-Esportazzjoni ta’ Makkinarju u Prodotti Elettroniċi (CCCME), b’rabta mal-proċediment antidumping li jikkonċerna l-importazzjonijiet ta’ moduli fotovoltajċi bis-silikon kristallin u l-komponenti ewlenin (jiġifieri ċ-ċelloli u l-wejfers) li joriġinaw jew jintbagħtu mir-Repubblika Popolari taċ-Ċina, huwa hawnhekk aċċettat.
   Artikolu 2
   Din id-Deċiżjoni tidħol fis-seħħ fis-6 ta’ Awwissu 2013.

      Magħmul fi Brussell, it-2 ta’ Awwissu 2013.

            Għall-Kummissjoni

            Il-President

         José Manuel BARROSO

      (1)  ĠU L 343, 22.12.2009, p. 51.

      (2)  ĠU L 152, 5.6.2013, p. 5.

      (3)  Informazzjoni disponibbli bi ħlas għall-abbonati tas-Servizz Professjonali ta’ Bloomberg biss.

      (4)  http://www.pvxchange.com/

      ANNESS
      Il-lista tal-kumpaniji:

                  Isem il-kumpannija

                  Kodiċi Taric Addizzjonali

                  Jiangsu Aide Solar Energy Technology Co. Ltd

                  B798

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co., Ltd.

                  B801

                  Xi’an SunOasis (Prime) Company Limited
                  TBEA SOLAR CO. LTD
                  XINJIANG SANG’O SOLAR EQUIPMENT

                  B804

                  CSI Solar Power (China) Inc.
                  Canadian Solar Manufacturing (Changshu) Inc.
                  Canadian Solar Manufacturing (Luoyang) Inc.
                  CSI Cells Co. Ltd

                  B805

                  Changzhou NESL Solartech Co. Ltd

                  B806

                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co., Ltd

                  B791

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD.
                  ANHUI RINENG ZHONGTIAN SEMICONDUCTOR DEVELOPMENT CO. LTD.
                  HUOSHAN KEBO ENERGY & TECHNOLOGY CO. LTD.

                  B812

                  CNPV Dongying Solar Power Co. Ltd

                  B813

                  China Sunergy (Nanjing) Co. Ltd.
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd.
                  China Sunergy (Yangzhou) Co. Ltd.
                  China Sunergy (Shanghai) Co. Ltd.

                  B809

                  Chint Solar (Zhejiang) Co., Ltd.

                  B810

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co. Ltd

                  B816

                  Era Solar Co. Ltd

                  B818

                  ET Solar Industry Limited
                  ET Energy Co.,Ltd

                  B819

                  GD Solar Co. Ltd

                  B820

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
                  GCL Solar System (Suzhou) Limited

                  B850

                  Guodian Jintech Solar Energy Co. Ltd.

                  B822

                  Hangzhou Bluesun Solar Energy Technology Co. Ltd

                  B824

                  Hangzhou Zhejiang University Sunny Energy Science and Technology Co., Ltd
                  Zhejiang Jinbest Energy Science and Technology Co., Ltd

                  B825

                  Hanwha SolarOne (Qidong) Co. Ltd.

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO.,LTD.

                  B828

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd

                  B835

                  Jiangsu Sainty Machinery Imp. And Exp. Corp.,Ltd.

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Energy Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co.Ltd.
                  Shanghai JA Solar Technology Co. Ltd.
                  JA Solar Technology Yangzhou Co. Ltd.
                  Hefei JA Solar Technology Co. Ltd.
                  Shanghai JA Solar PV Technology Co. Ltd.

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  Kinve Solar Power Co.Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO.,LTD

                  B852

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co.,Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo Osda Solar Co. Ltd

                  B859

                  Ningbo Qixin Solar Electrical Appliance Co.Ltd

                  B860

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co.,Ltd.

                  B863

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY SCIENCE & TECHNOLOGY CO. LTD

                  B870

                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co.Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co., Ltd

                  B872

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shenzhen Sacred Industry Co.Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD.
                  NINGBO SUN EARTH SOLAR POWER CO. LTD.
                  Ningbo Sun Earth Solar Energy Co. Ltd.

                  B882

                  SUZHOU SHENGLONG PV-TECH CO. LTD

                  B883

                  Wenzhou Jingri Electrical and Mechanical Co. Ltd

                  B886

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd.

                  B890

                  Wuxi Shangpin Solar Energy Science and Technology Co..Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co., Ltd.
                  Wuxi Taichen Machinery & Equipment Co., Ltd.

                  B893

                  Xi’an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation

                  B896

                  Shanghai Huanghe Fengjia Photovoltaic Technology Co. Ltd

                  B896

                  Xi’an LONGi Silicon Materials Corp.
                  Wuxi LONGi Silicon Materials Co., Ltd.

                  B897

                  Years Solar Co. Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Shuqimeng Photovoltaic Technology Co. Ltd

                  B911

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Xiongtai Photovoltaic Technology Co. Ltd

                  B919

                  ZHEJIANG YUANZHONG SOLAR CO. LTD

                  B920

                  RENESOLA ZHEJIANG LTD
                  RENESOLA JIANGSU LTD

                  B921

                  Zhongli Talesun Solar Co. Ltd

                  B922

                  ZNSHINE PV-TECH CO. LTD

                  B923


title: 2008/892/KE: Deċiżjoni tal-Bank Ċentrali Ewropew tat- 28 ta’ Ottubru 2008 dwar dispożizzjonijiet transitorji għall-applikazzjoni tar-riżervi minimi mill-Bank Ċentrali Ewropew wara l-introduzzjoni tal-ewro fis-Slovakja (BĊE/2008/14)

text:
               29.11.2008

               MT

               Il-Ġurnal Uffiċjali ta’ l-Unjoni Ewropea

               L 319/73

         DEĊIŻJONI TAL-BANK ĊENTRALI EWROPEW
   tat-28 ta’ Ottubru 2008
   dwar dispożizzjonijiet transitorji għall-applikazzjoni tar-riżervi minimi mill-Bank Ċentrali Ewropew wara l-introduzzjoni tal-ewro fis-Slovakja
   (BĊE/2008/14)
   (2008/892/KE)
   IL-BORD EŻEKUTTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew (minn issa ’l quddiem l-“Istatut tas-SEBĊ”), u b’mod partikolari l-Artikolu 19.1 u l-ewwel inċiż tal-Artikolu 47.2,
   Wara li kkunsidra r-Regolament tal-Kunsill (KE) Nru 2531/98 tat-23 ta’ Novembru 1998 dwar l-applikazzjoni tar-riżervi minimi mill-Bank Ċentrali Ewropew (1),
   Wara li kkunsidra r-Regolament (KE) Nru 1745/2003 tal-Bank Ċentrali Ewropew tat-12 ta’ Settembru 2003 dwar l-applikazzjoni tar-riżervi minimi (BĊE/2003/9) (2),
   Wara li kkunsidra r-Regolament tal-Kunsill (KE) Nru 2532/98 tat-23 ta’ Novembru 1998 dwar is-setgħat tal-Bank Ċentrali Ewropew biex jimponi sanzjonijiet (3),
   Wara li kkunsidra r-Regolament tal-Kunsill (KE) Nru 2533/98 tat-23 ta’ Novembru 1998 dwar il-ġbir ta’ informazzjoni statistika mill-Bank Ċentrali Ewropew (4), u b’mod partikolari l-Artikoli 5(1) u 6(4),
   Wara li kkunsidra r-Regolament (KE) Nru 2423/2001 tal-Bank Ċentrali Ewropew tat-22 ta’ Novembru 2001 dwar il-karta tal-bilanċ ikkonsolidata tas-settur tal-istituzzjonijiet finanzjarji monetarji (BĊE/2001/13) (5),
   Billi:

               (1)

               L-adozzjoni tal-ewro mis-Slovakja fl-1 ta’ Jannar 2009 tfisser li l-istituzzjonijiet ta’ kreditu u l-fergħat tal-istituzzjonijiet ta’ kreditu li jinsabu fis-Slovakja se jkunu suġġetti għall-obbligi tar-riżerva minn dik id-data.

               (2)

               L-integrazzjoni ta’ dawn l-entitajiet fis-sistema tar-riżervi minimi tal-Ewrosistema teħtieġ l-adozzjoni ta’ dispożizzjonijiet transitorji sabiex tiġi żgurata l-integrazzjoni bla xkiel mingħajr ma jinħoloq piż sproporzjonat għall-istituzzjonijiet ta’ kreditu fi Stati Membri parteċipanti, inkluża s-Slovakja.

               (3)

               L-Artikolu 5 tal-Istatut tas-SEBĊ flimkien mal-Artikolu 10 tat-Trattat li jistabbilixxi l-Komunita' Ewropea jimplika obbligu għall-Istati Membri biex jiddisinjaw u jimplimentaw fil-livell nazzjonali l-miżuri kollha xierqa biex jiġbru l-informazzjoni statistika meħtieġa biex jissodisfaw l-obbligi ta’ rappurtar ta’ statistika tal-BĊE u biex jiżguraw il-preparazzjoni fil-ħin fil-qasam tal-istatistika biex jaddottaw l-ewro,

         ADDOTTA DAN IR-REGOLAMENT:
   Artikolu 1
   Definizzjonijiet
   Għall-finijiet ta’ din id-Deċiżjoni, it-termini “istituzzjoni”, “obbligu tar-riżerva”, “perijodu ta’ manteniment”, “bażi tar-riżerva”, u “Stat Membru parteċipanti” għandhom l-istess tifsira bħal fir-Regolament (KE) Nru 1745/2003 tal-Bank Ċentrali Ewropew (BĊE/2003/9).
   Artikolu 2
   Dispożizzjonijiet transitorji għal istituzzjonijiet li jinsabu fis-Slovakja
   1.   B’deroga mill-Artikolu 7 tar-Regolament (KE) Nru 1745/2003 tal-Bank Ċentrali Ewropew (BĊE/2003/9), għandu jibda jiddekorri perijodu ta’ manteniment transitorju mill-1 ta’ Jannar 2009 sal-20 ta’ Jannar 2009 għal istituzzjonijiet li jinsabu fis-Slovakja.
   2.   Il-bażi tar-riżerva għal kull istituzzjoni li tinsab fis-Slovakja għall-perijodu ta’ manteniment transitorju għandha tkun iddefinita fir-rigward tal-elementi tal-karta tal-bilanċ tagħha skond kif din tkun fil-31 ta’ Ottubru 2008. L-istituzzjonijiet li jinsabu fis-Slovakja għandhom jirrappurtaw il-bażi tar-riżerva tagħhom lin-Národná banka Slovenska skond il-qafas ta’ rappurtar tal-BĊE għall-istatistika monetarja u bankarja, kif stabbilit fir-Regolament (KE) Nru 2423/2001 tal-Bank Ċentrali Ewropew (BĊE/2001/13). L-istituzzjonijiet li jinsabu fis-Slovakja li jibbenefikaw mid-deroga skond l-Artikolu 2(2) tar-Regolament (KE) Nru 2423/2001 tal-Bank Ċentrali Ewropew (BĊE/2001/13) għandhom jikkalkulaw bażi tar-riżerva għall-perijodu ta’ manteniment transitorju skond il-karta tal-bilanċ tagħhom skond kif din tkun fit-30 Settembru 2008.
   3.   Fir-rigward tal-perijodu ta’ manteniment transitorju, jew l-istituzzjoni li tinsab fis-Slovakja jew in-Národná banka Slovenska għandhom jikkalkulaw ir-riżervi minimi ta’ dik l-istituzzjoni. Il-parti li tikkalkula r-riżervi minimi għandha tippreżenta l-kalkoli tagħha lill-parti l-oħra u tħalli żmien biżżejjed biex din tal-aħħar tkun tista’ tivverifikahom u tippreżenta reviżjonijiet. Ir-riżervi minimi kkalkulati, inklużi kull reviżjonijiet, jekk applikabbli, għandhom ikunu kkonfermati miż-żewġ partijiet mhux aktar tard mid-9 ta’ Diċembru 2008. Jekk il-parti nnotifikata ma tikkonfermax l-ammont tar-riżervi minimi sad-9 ta’ Diċembru 2008, hija għandha titqies li tkun ikkonfermat li l-ammont ikkalkulat japplika għall-perijodu ta’ manteniment transitorju.
   4.   Id-dispożizzjonijiet tal-paragrafi 2 sa 4 tal-Artikolu 3 għandhom japplikaw mutatis mutandis għall-istituzzjonijiet li jinsabu fis-Slovakja sabiex dawn l-istituzzjonijiet jistgħu, għall-perijodi inizjali tagħhom ta’ manteniment, inaqqsu mill-bażi tar-riżerva tagħhom kull passiv dovut lil istituzzjonijiet fis-Slovakja, minkejja li fiż-żmien li r-riżervi minimi huma kkalkulati dawn l-istituzzjonijiet ma jidhrux fuq il-lista ta’ istituzzjonijiet suġġetti għall-obbligi tar-riżerva fl-Artikolu 2(3) tar-Regolament (KE) Nru 1745/2003 tal-Bank Ċentrali Ewropew (BĊE/2003/9).
   Artikolu 3
   Dispożizzjonijiet transitorji għal istituzzjonijiet li jinsabu fi Stati Membri parteċipanti oħra
   1.   Il-perijodu ta’ manteniment li japplika għal istituzzjonijiet li jinsabu fi Stati Membri parteċipanti oħra skond l-Artikolu 7 tar-Regolament (KE) Nru 1745/2003 tal-Bank Ċentrali Ewropew (BĊE/2003/9) għandu jibqa’ mhux affettwat bl-eżistenza ta’ perijodu ta’ manteniment transitorju għall-istituzzjonijiet li jinsabu fis-Slovakja.
   2.   L-istituzzjonijiet li jinsabu fi Stati Membri parteċipanti oħra jistgħu jiddeċiedu jnaqqsu mill-bażi tar-riżerva tagħhom għall-perijodi ta’ manteniment ta’ mill-10 ta’ Diċembru 2008 sal-20 ta’ Jannar 2009, u ta’ mill-21 ta’ Jannar sal-10 ta’ Frar 2009, kull passiv dovut lil istituzzjonijiet li jinsabu fis-Slovakja, minkejja li fiż-żmien li r-riżervi minimi huma kkalkulati dawn l-istituzzjonijiet ma jidhrux fil-lista ta’ istituzzjonijiet suġġetti għall-obbligi tar-riżerva fl-Artikolu 2(3) tar-Regolament (KE) Nru 1745/2003 tal-Bank Ċentrali Ewropew (BĊE/2003/9).
   3.   L-istituzzjonijiet li jinsabu fi Stati Membri parteċipanti oħra li jixtiequ jnaqqsu l-passivi dovuti lil istituzzjonijiet li jinsabu fis-Slovakja għandhom, għall-perijodi ta’ manteniment ta’ mill-10 ta’ Diċembru 2008 sal-20 ta’ Jannar 2009, u ta’ mill-21 ta’ Jannar sal-10 ta’ Frar 2009, jikkalkulaw ir-riżervi minimi tagħhom skond kif tkun il-karta tal-bilanċ tagħhom fil-31 ta’ Ottubru u t-30 ta’ Novembru 2008 rispettivament, u jirrappurtaw tabella skond in-nota f’qiegħ il-paġna 5 tat-Tabella 1 ta’ l-Anness I mar-Regolament (KE) Nru 2423/2001 tal-Bank Ċentrali Ewropew (BĊE/2001/13) li turi l-istituzzjonijiet li jinsabu fis-Slovakja bħala li huma suġġetti diġa' tas-sistema tar-riżervi minimi tal-BĊE.
   Dan għandu jsir mingħajr preġudizzju għall-obbligu tal-istituzzjonijiet biex jirrappurtaw informazzjoni statistika għall-perijodi rispettivi skond it-Tabella 1 tal-Anness I mar-Regolament (KE) Nru 2423/2001 tal-Bank Ċentrali Ewropew (BĊE/2001/13), li għadha turi l-istituzzjonijiet li jinsabu fis-Slovakja bħala banek li jinsabu f’’Il-Bqija tad-Dinja’.
   It-tabelli għandhom jiġu rrappurtati skond il-limiti taż-żmien u l-proċeduri stabbiliti fir-Regolament (KE) Nru 2423/2001 tal-Bank Ċentrali Ewropew (BĊE/2001/13).
   4.   Għall-perijodi ta’ manteniment li jibdew jiddekorru f’Diċembru 2008, Jannar u Frar 2009, l-istituzzjonijiet li jinsabu fi Stati Membri parteċipanti oħra li jibbenefikaw mid-deroga skond l-Artikolu 2(2) tar-Regolament (KE) Nru 2423/2001 tal-Bank Ċentrali Ewropew (BĊE/2001/13) u li jixtiequ jnaqqsu l-passivi dovuti lil istituzzjonijiet li jinsabu fis-Slovakja, għandhom jikkalkulaw ir-riżervi minimi tagħhom skond kif tkun il-karta tal-bilanċ tagħhom fit-30 ta’ Settembru 2008, u jirrappurtaw tabella skond in-nota f’qiegħ il-paġna 5 tat-Tabella 1 tal-Anness I mar-Regolament (KE) Nru 2423/2001 tal-Bank Ċentrali Ewropew (BĊE/2001/13) li turi l-istituzzjonijiet li jinsabu fis-Slovakja bħala li huma suġġetti diġa' tas-sistema tar-riżervi minimi tal-BĊE.
   Dan għandu jsir mingħajr preġudizzju għall-obbligu tal-istituzzjonijiet biex jirrappurtaw informazzjoni statistika għall-perijodi rispettivi skond it-Tabella 1 tal-Anness I mar-Regolament (KE) Nru 2423/2001 tal-Bank Ċentrali Ewropew (BĊE/2001/13), li għadha turi l-istituzzjonijiet li jinsabu fis-Slovakja bħala banek li jinsabu f’’Il-Bqija tad-Dinja’.
   It-tabelli għandhom jiġu rrappurtati skond il-limiti taż-żmien u l-proċeduri stabbiliti fir-Regolament (KE) Nru 2423/2001 tal-Bank Ċentrali Ewropew (BĊE/2001/13).
   Artikolu 4
   Dħul fis-seħħ u applikazzjoni
   1.   Din id-Deċiżjoni hija indirizzata lin-Národná banka Slovenska, istituzzjonijiet li jinsabu fis-Slovakja u istituzzjonijiet li jinsabu fi Stati Membri parteċipanti oħra.
   2.   Din id-Deċiżjoni għandha tidħol fis-seħħ fl-1 ta’ Novembru 2008.
   3.   Fin-nuqqas ta’ dispożizzjonijiet speċifiċi f’din id-Deċiżjoni, id-dispożizzjonijiet tar-Regolamenti BĊE/2003/9 u BĊE/2001/13 għandhom japplikaw.

      Magħmula fi Frankfurt am Main, 28 ta’ Ottubru 2008.

            Il-President tal-BĊE

         Jean-Claude TRICHET

      (1)  ĠU L 318, 27.11.1998, p. 1.

      (2)  ĠU L 250, 2.10.2003, p. 10.

      (3)  ĠU L 318, 27.11.1998, p. 4.

      (4)  ĠU L 318, 27.11.1998, p. 8.

      (5)  OJ L 333, 17.12.2001, p. 1.


Avviż Legali Importanti

|

32006D0768

Deċiżjoni tal-Kunsill tas- 7 ta’ Novembru 2006 li temenda d-Deċiżjoni 2003/583/KE dwar l-allokazzjoni mill-ġdid ta' fondi li rċieva l-Bank Ewropew ta' l-Investiment għall-operazzjonijiet magħmula fir-Repubblika Demokratika tal-Kongo, taħt it-tieni, it-tielet, ir-raba', il-ħames u s-sitt EDF

Official Journal L 312 , 11/11/2006 P. 0045 - 0046 Official Journal L 200 , 01/08/2007 P. 0158 - 0159

		20061107Deċiżjoni tal-Kunsilltas- 7 ta’ Novembru 2006li temenda d-Deċiżjoni 2003/583/KE dwar l-allokazzjoni mill-ġdid ta' fondi li rċieva l-Bank Ewropew ta' l-Investiment għall-operazzjonijiet magħmula fir-Repubblika Demokratika tal-Kongo, taħt it-tieni, it-tielet, ir-raba', il-ħames u s-sitt EDF(2006/768/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra l-Ftehim ta' Sħubija bejn il-membri tal-Grupp ta' Stati ta' l-Afrika, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit- 23 ta' Ġunju 2000 [1],Wara li kkunsidra l-Ftehim Intern tat- 12 ta' Settembru 2000 bejn ir-rappreżentanti tal-Gvernijiet ta' l-Istati Membri, li ltaqgħu fi ħdan il-Kunsill, dwar il-finanzjament u l-amministrazzjoni ta' l-għajnuna Komunitarja taħt il-Protokoll Finanzjarju għall-Ftehim ta' Sħubija bejn l-Istati ta' l-Afrika, tal-Karibew u tal-Paċifiku u l-Komunità Ewropea u l-Istati Membri tagħha, iffirmat f'Cotonu (Benin) fit- 23 ta' Ġunju 2000 u l-allokazzjoni ta' assistenza finanzjarja għall-pajjiżi u territorji extra-Komunitarji li tapplika għalihom ir-Raba' Parti tat-Trattat KE [2], u b'mod partikolari l-Artikolu 8(2) tiegħu,Wara li kkunsidra l-proposta mill-Kummissjoni imfassla bi ftehim mal-Bank Ewropew ta' l-Investiment (EIB),Billi:(1) Id-Deċiżjoni 2003/583/KE [3] tindika li l-ammont globali ta' l-allokazzjoni addizzjonali jkun disponibbli għal perjodu ta' erba' snin mid-data tal-ftuħ tal-kont.(2) Id-Deċiżjoni 2005/446/KE [4] tar-Rappreżentanti tal-Gvernijiet ta' l-Istati Membri, li ltaqgħu fi ħdan il-Kunsill tat- 30 ta' Mejju 2005, tiffissa l-iskadenza ta' l-impenn tal-fondi tad-disa' Fond Ewropew għall-Iżvilupp (EDF) fil- 31 ta’ Diċembru 2007.(3) Fid-dawl tad-dewmien fil-preparamenti għall-proċess elettorali kellha tiġi prolongata t-tranżizzjoni fir-Repubblika Demokratika tal-Kongo, l-iskadenza ta' l-impenn tal-fondi addizzjonali msemmija fid-Deċiżjoni 2003/583/KE kellha tiġi estiża.(4) Għalhekk, l-iskadenza ta' l-impenn tal-fondi addizzjonali previsti fid-Deċiżjoni 2003/583/KE għandha tiġi allinjata ma' l-iskadenza prevista fid-Deċiżjoni 2005/446/KE,ADOTTA DIN ID-DEĊIŻJONI:Artikolu 1It-tielet sentenza ta' l-Artikolu 4 tad-Deċiżjoni 2003/583/KE hija b'dan sostitwita bit-test li ġej:"L-iskadenza ta' l-impenn tal-fondi depożitati f'dan il-kont għandha tkun il- 31 ta' Diċembru 2007 konformement mad-Deċiżjoni 2005/446/KE. Mat-tlestija ta' l-operazzjonijiet kollha finanzjati mill-allokazzjoni, il-kont bankarju jingħalaq u kwalunkwe parti li tibqa' mill-fondi għandha tingħata lura lill-Istati Membri. Il-kont jingħalaq mhux aktar tard mill- 31 ta' Diċembru 2011."Artikolu 2Din id-Deċiżjoni tidħol fis-seħħ fil-jum li fih tiġi adottata.Magħmul fi Brussell, 7 ta’ Novembru 2006.Għall-KunsillIl-PresidentE. Heinäluoma[1] ĠU L 317, 15.12.2000, p. 3. Ftehim kif emendat mill-Ftehim iffirmat fil-Lussemburgu fil- 25 ta' Ġunju 2005 (ĠU L 287, 28.10.2005, p. 4).[2] ĠU L 317, 15.12.2000, p. 355.[3] ĠU L 198, 6.8.2003, p. 9.[4] ĠU L 156, 18.6.2005, p. 19.--------------------------------------------------


title: Deċiżjoni tal-Kunsill 2011/318/PESK tal- 31 ta’ Marzu 2011 dwar l-iffirmar u l-konklużjoni tal-Ftehim Qafas bejn l-Istati Uniti tal-Amerika u l-Unjoni Ewropea dwar il-parteċipazzjoni tal-Istati Uniti tal-Amerika f’operazzjonijiet tal-Unjoni Ewropea ta’ mmaniġġar ta’ kriżijiet#Ftehim Qafas bejn l-Istati Uniti tal-Amerika u l-Unjoni Ewropea dwar il-parteċipazzjoni tal-Istati Uniti tal-Amerika f’operazzjonijiet tal-Unjoni Ewropea ta’ mmaniġġar ta’ kriżijiet

text:
               31.5.2011

               MT

               Il-Ġurnal Uffiċjali tal-Unjoni Ewropea

               L 143/1

         DEĊIŻJONI TAL-KUNSILL 2011/318/PESK
   tal-31 ta’ Marzu 2011
   dwar l-iffirmar u l-konklużjoni tal-Ftehim Qafas bejn l-Istati Uniti tal-Amerika u l-Unjoni Ewropea dwar il-parteċipazzjoni tal-Istati Uniti tal-Amerika f’operazzjonijiet tal-Unjoni Ewropea ta’ mmaniġġar ta’ kriżijiet
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 37 tiegħu, u t-Trattat dwar il-Funzjonament tal-Unjoni Ewropea, u b’mod partikolari l-Artikolu 218(5) u (6) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (“RGħ”),
   Billi:

               (1)

               Il-kondizzjonijiet dwar il-parteċipazzjoni ta’ Stati terzi f’operazzjonijiet tal-Unjoni ta’ mmaniġġar ta’ kriżijiet għandhom jiġu stabbiliti fi ftehim li jistabbilixxi qafas għal tali parteċipazzjoni possibbli fil-ġejjieni, pjuttost milli dawk il-kondizzjonijiet jiġu definiti abbażi ta’ każ b’każ għal kull operazzjoni konċernata.

               (2)

               Wara l-adozzjoni ta’ Deċiżjoni mill-Kunsill fis-26 ta’ April 2010 biex jawtorizza l-ftuħ tan-negozjati, ġie nnegozjat, mir-RGħ, ftehim qafas bejn l-Istati Uniti tal-Amerika u l-Unjoni Ewropea dwar il-parteċipazzjoni tal-Istati Uniti tal-Amerika f’operazzjonijiet tal-Unjoni Ewropea ta’ mmaniġġar ta’ kriżijiet (“il-Ftehim”).

               (3)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim Qafas bejn l-Istati Uniti tal-Amerika u l-Unjoni Ewropea dwar il-parteċipazzjoni tal-Istati Uniti tal-Amerika f’operazzjonijiet tal-Unjoni Ewropea ta’ mmaniġġar ta’ kriżijiet (“il-Ftehim”) huwa b’dan approvat f’isem l-Unjoni.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat li jinnomina l-persuna jew persuni li jkollhom is-setgħa li jiffirmaw il-Ftehim sabiex tintrabat l-Unjoni.
   Artikolu 3
   Il-Ftehim għandu jiġi applikat fuq bażi provviżorja mid-data tal-iffirmar tiegħu, sa meta jitlestew il-proċeduri għall-konklużjoni tiegħu (1).
   Artikolu 4
   Il-President tal-Kunsill għandu, f’isem l-Unjoni, jagħti n-notifika prevista fl-Artikolu 10(1) tal-Ftehim.
   Artikolu 5
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-31 ta’ Marzu 2011.

            Għall-Kunsill

            Il-President

         VÖLNER P.

      (1)  Id-data tal-iffirmar tal-Ftehim ser tiġi ppubblikata f’Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill

      TRADUZZJONI
      FTEHIM QAFAS
      bejn l-Istati Uniti tal-Amerika u l-Unjoni Ewropea dwar il-parteċipazzjoni tal-Istati Uniti tal-Amerika f’operazzjonijiet tal-Unjoni Ewropea ta’ mmaniġġar ta’ kriżijiet
      L-ISTATI UNITI TAL-AMERIKA (“STATI UNITI”)
      u
      L-UNJONI EWROPEA (“UE” JEW “UNJONI EWROPEA”)
      minn hawn ’il quddiem imsejħin b’mod kollettiv il-“Partijiet”,
      Billi:
      L-Unjoni Ewropea tista’ tiddeċiedi li tieħu azzjoni fil-qasam tal-immaniġġar ta’ kriżijiet.
      L-aħħar żewġ deċennji raw żieda fl-isforzi tal-gvernijiet u l-organizzazzjonijiet multilaterali fl-użu ta’ mezzi biex titnaqqas l-inċidenza ta’ konflitti madwar id-dinja.
      L-Istati Uniti u l-UE jikkondividu x-xewqa li titrawwem rikonċiljazzjoni paċifika u li jiġu ffaċilitati r-rikostruzzjoni u l-istabilizzazzjoni permezz tal-kondiviżjoni tal-piżijiet f’operazzjonijiet ta’ mmaniġġar ta’ kriżijiet, u jemmnu li jinħoloq potenzjal akbar għas-suċċess ta’ dawn l-operazzjonijiet tal-UE bil-kontribut ta’ esperti mill-Istati Uniti.
      L-Istati Uniti u l-UE jixtiequ jistabbilixu kondizzjonijiet ġenerali fir-rigward tal-parteċipazzjoni tal-Istati Uniti f’operazzjonijiet tal-UE ta’ mmaniġġar ta’ kriżijiet fi ftehim li jistabbilixxi qafas għal tali parteċipazzjoni futura possibbli, aktar milli jiddefinixxu dawn il-kondizzjonijiet kaz b’każ għal kull operazzjoni kkonċernata.
      QABLU KIF ĠEJ:
      Artikolu 1
      Deċiżjonijiet relatati mal-parteċipazzjoni
      1.   Konsegwentement għad-deċiżjoni tal-Unjoni Ewropea li tistieden lill-Istati Uniti biex tipparteċipa f’operazzjoni tal-UE ta’ mmaniġġar ta’ kriżi, u ladarba l-Istati Uniti tkun iddeċidiet li tipparteċipa, l-Istati Uniti għandha tipprovdi informazzjoni lill-Unjoni Ewropea dwar il-kontribut propost tagħha fl-operazzjoni. Deċiżjoni mill-Istati Uniti li tipparteċipa f’operazzjoni tal-UE ta’ mmaniġġar ta’ kriżi turi li hija taqbel li tirrispetta t-termini tad-Deċiżjoni tal-Kunsill li biha l-UE tkun iddeċidiet li twettaq l-operazzjoni rilevanti (“id-Deċiżjoni tal-Kunsill”).
      2.   L-Unjoni Ewropea u l-Istati Uniti għandhom jikkonsultaw dwar il-kontribut propost tal- Istati Uniti, anke dwar il-kontribut possibbli għall-baġit operattiv tal-operazzjoni, u, jekk jaqblu li jipproċedu bil-parteċipazzjoni, tali parteċipazzjoni għandha titwettaq skont id-dispożizzjonijiet ta’ dan il-Ftehim u kwalunkwe arranġament jew arranġamenti implimentattivi relatati li jkunu daħlu fihom il-Partijiet.
      3.   Il-kontribut tal-Istati Uniti għal operazzjonijiet tal-UE ta’ mmaniġġar ta’ kriżijiet għandu jkun mingħajr preġudizzju għall-awtonomija tal-Unjoni Ewropea fit-teħid ta’ deċiżjonijiet, u m’għandux jippreġudika in-natura fuq bażi ta’ każ b’każ tad-deċiżjonijiet tal-Istati Uniti li tipparteċipa f’operazzjoni tal-UE ta’ mmaniġġar ta’ kriżi.
      4.   L-Unjoni Ewropea għandha tavża lill-Istati Uniti qabel kwalunkwe deċiżjoni li timmodifika d-Deċiżjoni tal-Kunsill imsemmija fil-paragrafu 1 jew biex tadotta jew timmodifika kwalunkwe miżura implimentattiva relatata.
      5.   L-Istati Uniti tista’, fuq inizjattiva tagħha stess jew fuq talba tal-UE, u wara konsultazzjonijiet bejn il-Partijiet, tirtira kompletament jew parzjalment, f’kull mument, mill-parteċipazzjoni f’operazzjoni tal-UE ta’ mmaniġġar ta’ kriżi.
      Artikolu 2
      Kamp ta’ Applikazzjoni
      1.   Ħlief fejn jista’ jiġi miftiehem diversament bil-miktub bejn il-Partijiet, dan il-Ftehim japplika biss għall-operazzjonijiet tal-UE ta’ mmaniġġar ta’ kriżijiet li għalihom l-Istati Uniti tagħmel kontribut wara d-data tal-iffirmar ta’ dan il-Ftehim u huwa mingħajr preġudizzju għal kwalunkwe ftehim eżistenti li jirregola l-parteċipazzjoni tal-Istati Uniti f’operazzjoni tal-UE ta’ mmaniġġar ta’ kriżi.
      2.   Dan il-Ftehim jindirizza biss kontribut ta’ persunal ċivili, unitajiet ċivili, u assi ċivili mill-Istati Uniti għal operazzjonijiet tal-UE ta’ mmaniġġar ta’ kriżijiet (il-“kontinġent tal-Istati Uniti”).
      Artikolu 3
      Status tal-Persunal u l-Unitajiet
      1.   L-istatus tal-kontinġent tal-Istati Uniti assenjat lil operazzjoni tal-UE ta’ mmaniġġar ta’ kriżi, u partikolarment il-privileġġi u l-immunitajiet li jgawdu, għandhom ikunu regolati mill-ftehim dwar l-istatus tal-missjoni (“il-ftehim dwar l-istatus”) konkluż bejn l-UE u l-Istat fejn tkun qed titmexxa l-operazzjoni, sakemm: (a) l-Istati Uniti tingħata opportunità li teżamina l-ftehim dwar l-istatus qabel ma tiddeċiedi jekk tipparteċipax jew le fl-operazzjoni u (b) jekk l-ebda ftehim dwar l-istatus ma jkun ġie konkluż fil-mument li jkun meħtieġ għall-eżami, il-Partijiet għandhom jikkonsultaw u jiftiehmu dwar arranġament alternattiv adatt dwar l-istatus tal-kontinġent tal-Istati Uniti qabel l-istazzjonament tiegħu, mingħajr preġudizzju għar-responsabbiltà komplessiva tal-UE għall-konklużjoni ta’ arranġamenti relatati mal-pajjiżi ospiti dwar l-istatus tal-persunal u unitajiet tal-UE.
      2.   L-istatus tal-kontinġent tal-Istati Uniti li jkun qed iservi fil-kwartieri ġenerali jew fl-elementi ta’ kmand li jinstabu barra mill-pajjiż jew pajjiżi fejn tkun qed titwettaq l-operazzjoni għandhom ikunu regolati, skont il-każ, b’arranġamenti bejn il-kwartieri ġenerali u l-elementi ta’ kmand jew l-Istat jew Stati kkonċernati u l-Istati Uniti.
      3.   Safejn ikun permess mil-liġijiet u r-regolamenti tagħha stess, l-Istati Uniti għandha d-dritt li teżerċita ġurisdizzjoni fuq il-persunal assenjat tagħha fil-pajjiż fejn l-operazzjoni tiġi skjerata.
      4.   L-Istati Uniti għandha tkun responsabbli sabiex twieġeb għall-pretensjonijiet marbuta mal-parteċipazzjoni tagħha f’operazzjoni tal-UE ta’ mmaniġġar ta’ kriżi, minn jew dwar kwalunkwe membru tal-persunal tagħha, f’konformità mal-liġi tal-Istati Uniti. Din id-dispożizzjoni ma tikkostitwixxix rinunzja tal-immunità sovrana tal-Istati Uniti. M’hemm xejn f’dan il-Ftehim li huwa intiż biex joħloq ġurisdizzjoni f’xi qorti fejn tali ġurisdizzjoni ma tkunx diġà teżisti, jew biex jipprovdi għal xi dritt infurzabbli kontra l-Istati Uniti f’tali qorti.
      5.   Il-Partijiet jaqblu li jirrinunzjaw għal kwalunkwe pretensjoni u għall-pretensjonijiet kollha (minbarra l-pretensjonijiet kuntrattwali) kontra xulxin għal ħsara lil, telf jew qerda ta’ assi li jkunu proprjetà ta’/imħaddma minn kwalunkwe waħda mill-Partijiet, jew korriment jew mewt ta’ persunal ta’ kwalunkwe waħda mill-Partijiet, li jirriżultaw mit-twettiq tad-dmirijiet uffiċjali tagħhom b’rabta mal-attivitajiet taħt dan il-Ftehim, ħlief fil-każ ta’ negliġenza serja jew kondotta volontarjament skorretta.
      6.   L-Istati Uniti tintrabat li tagħmel dikjarazzjoni fir-rigward tar-rinunzja ta’ pretensjonijiet fuq bażi reċiproka kontra kull Stat Membru tal-UE li jkun qed jipparteċipa f’operazzjoni tal-UE ta’ mmaniġġar ta’ kriżi li fiha tipparteċipa l-Istati Uniti, u li tagħmel dan meta tkun qed tiffirma dan il-Ftehim.
      7.   L-UE tintrabat li tiżgura li l-Istati Membri tal-UE jagħmlu dikjarazzjoni fir-rigward tar-rinunzja ta’ pretensjonijiet, għal kwalunkwe parteċipazzjoni futura tal-Istati Uniti tal-Amerika f’operazzjoni tal-UE ta’ mmaniġġar ta’ kriżi, u li tagħmel dan meta tkun qed tiffirma dan il-Ftehim.
      Artikolu 4
      Informazzjoni Klassifikata
      Il-Ftehim bejn il-Gvern tal-Istati Uniti tal-Amerika u l-Unjoni Ewropea dwar is-sigurtà tal-informazzjoni klassifikata, magħmul f’Washington fit-30 ta’ April 2007, għandu japplika fil-kuntest tal-operazzjonijiet tal-UE ta’ mmaniġġar ta’ kriżijiet.
      Artikolu 5
      Parteċipazzjoni fl-operazzjoni
      1.   L-Istati Uniti għandha tfittex li tiżgura, permezz ta’ istruzzjonijiet speċifiċi, li l-persunal li jitqiegħad għad-dispożizzjoni bħala parti mill-kontribut tagħha fl-operazzjonijiet tal-UE ta’mmaniġġar ta’ kriżijiet (“persunal assenjat”) jidħol għall-missjoni tiegħu b’mod konsistenti ma’, u b’appoġġ sħiħ għad-Deċiżjoni tal-Kunsill imsemmija fl-Artikolu 1, il-pjan operattiv u l-miżuri implimentattivi relatati.
      2.   L-Istati Uniti għandha tikkonsulta mal-UE fi żmien debitu dwar kwalunkwe bidla fil-kontribut tagħha f’operazzjoni tal-UE ta’ mmaniġġar ta’ kriżi taħt dan il-Ftehim.
      3.   Il-persunal assenjat għandu jirċievi ċertifikazzjoni medika adatta, u għandu jingħata kopja ta’ din iċ-ċertifikazzjoni biex jippreżentaha meta tkun mitluba mill-awtoritajiet kompetenti tal-UE.
      Artikolu 6
      Linja ta’ Kmand
      1.   Matul il-perijodu tal-istazzjonament, il-Kmandant tal-UE jew il-Kap tal-Missjoni għandu jeżerċita awtorità superviżorja u jmexxi l-attivitajiet tal-persunal u l-unitajiet assenjati.
      2.   Il-persunal u l-unitajiet assenjati għandhom jibqgħu taħt l-awtorità ġenerali tal-Istati Uniti.
      3.   L-Istati Uniti għandha tfittex li tiżgura, permezz ta’ istruzzjonijiet speċifiċi, li l-persunal assenjat iwettaq id-dmirijiet tiegħu u jġib ruħu f’konformità sħiħa mal-objettivi tal-operazzjoni u taħt id-direzzjoni u l-gwida tal-Kmandant tal-UE jew il-Kap tal-Missjoni.
      4.   L-Istati Uniti għandha jkollha l-istess drittijiet u obbligi f’termini tal-amministrazzjoni ta’ kuljum tal-operazzjonijiet tal-UE ta’ mmaniġġar ta’ kriżijiet bħall-Istati Membri parteċipanti tal-Unjoni Ewropea li jkunu qegħdin jieħdu sehem fl-operazzjoni.
      5.   Il-Kmandant jew il-Kap tal-Missjoni tal-UE għandu jkun responsabbli għall-kontroll dixxiplinarju ġenerali tal-persunal assenjat. Kwalunkwe azzjoni dixxiplinarja għandha tittieħed, skont il-każ, mill-Istati Uniti.
      6.   Għandu jinħatar Punt ta’ Kuntatt tal-Kontinġent Nazzjonali (“PKN”) mill-Istati Uniti sabiex jirrappreżenta l-kontinġent nazzjonali tagħha fl-operazzjoni rilevanti tal-UE ta’ mmaniġġar ta’ kriżi. Il-PKN għandu jirrapporta lill-Kap tal-Missjoni dwar kwistjonijiet nazzjonali u għandu jkun responsabbli għad-dixxiplina ta’ kuljum tal-kontinġent.
      7.   Id-deċiżjoni li ttemm l-operazzjoni għandha tittieħed mill-Unjoni Ewropea, wara konsultazzjoni mal-Istati Uniti, jekk hija tkun għadha qed tikkontribwixxi għall-operazzjoni tal-UE ta’ mmaniġġar ta’ kriżi fil-mument li tali deċiżjoni tkun qed tiġi kunsidrata.
      Artikolu 7
      Aspetti Finanzjarji
      1.   L-Istati Uniti għandha tassumi l-ispejjeż assoċjati mal-parteċipazzjoni tagħha f’operazzjonijiet ta’ mmaniġġar ta’ kriżijiet sakemm ma jkunux koperti minn finanzjament komuni, kif ikun dispost fil-baġit operattiv tal-missjoni.
      2.   L-Unjoni Ewropea għandha teżenta lill-Istati Uniti minn kontribuzzjonijiet finanzjarji għall-baġit operattiv ta’ operazzjoni tal-UE ta’ mmaniġġar ta’ kriżi meta l-Unjoni Ewropea tiddeċiedi li l-Istati Uniti tkun qed tagħti kontribut sinifikattiv. L-Istati Uniti għandha tkun notifikata bid-deċiżjoni tal-UE dwar il-kontribuzzjonijiet finanzjarji għall-baġit operattiv fil-mument tal-konsultazzjonijiet imsemmija fl-Artikolu 1(2).
      3.   Il-parteċipazzjoni tal-Istati Uniti taħt dan il-Ftehim fl-operazzjonijiet tal-UE ta’ mmaniġġar ta’ kriżijiet għandha tkun suġġetta għad-disponibbiltà tal-fondi adatti.
      Artikolu 8
      Arranġamenti għall-implimentazzjoni tal-Ftehim
      Kwalunkwe arranġament tekniku, finanzjarju u amministrattiv meħtieġ għall-implementazzjoni ta’ dan il-Ftehim għandu jiġi ffirmat mill-awtoritajiet kompetenti tal-Istati Uniti u tal-Unjoni Ewropea.
      Artikolu 9
      Riżoluzzjoni ta’ Disputi
      Id-disputi li jikkonċernaw l-interpretazzjoni jew l-applikazzjoni ta’ dan il-Ftehim għandhom jiġu riżolti permezz ta’ mezzi diplomatiċi bejn il-Partijiet.
      Artikolu 10
      Dħul fis-seħħ u terminazzjoni
      1.   Dan il-Ftehim għandu jidħol fis-seħħ fl-ewwel jum tal-ewwel xahar wara li l-Partijiet ikunu nnotifikaw lil xulxin bit-twettiq tal-proċeduri interni meħtieġa għal dak il-għan.
      2.   Dan il-Ftehim għandu jiġi applikat fuq bażi provviżorja mid-data tal-firma.
      3.   Dan il-Ftehim għandu jkun suġġett għal reviżjoni regolari mill-Partijiet.
      4.   Dan il-Ftehim jista’ jiġi emendat abbażi ta’ ftehim reċiproku bil-miktub bejn il-Partijiet.
      5.   Kwalunkwe Parti tista’ tittermina dan il-Ftehim billi tavża bil-miktub lill-Parti l-oħra sitt xhur bil-quddiem.

         Magħmul f'Washington, f’żewġ eżemplari, bl-Ingliż, dan is-sbatax-il jum ta’ Mejju fis-sena elfejn u ħdax.

               Għall-Unjoni Ewropea

            C. ASHTON

               Għall-Istati Uniti tal-Amerika

            H. CLINTON

         TEST GĦAL DIKJARAZZJONIJIET

            Test għall-Istati Membri tal-UE:
         “L-Istati Membri tal-UE, meta japplikaw Deċiżjoni tal-Kunsill tal-UE dwar operazzjoni tal-UE għall-immaniġġar ta’ kriżi li fiha tipparteċipa l-Istati Uniti, għandhom il-ħsieb li, safejn is-sistemi legali interni tagħhom jippermettu, jirrinunzjaw safejn possibbli għal pretensjonijiet kontra l-Istati Uniti għal korriment, mewt ta’ persunal, jew dannu lil, jew telf ta’, kwalunkwe assi li huma proprjetà tagħhom u użati mill-operazzjoni tal-UE għall-immaniġġar ta’ kriżi jekk tali korriment, mewt, dannu jew telf:

                     —

                     kienu kkawżati minn persunal mill-Istati Uniti fit-twettiq tad-doveri tiegħu f’konnessjoni ma’ operazzjoni tal-UE għall-immaniġġar ta’ kriżi, ħlief f’każ ta’ negliġenza serja jew ta’ kondotta volontarjament skorretta; jew

                     —

                     irriżultaw mill-użu ta’ kwalunkwe assi fil-proprjetà tal-Istati Uniti, sakemm l-assi ġew użati b’konnessjoni mal-operazzjoni u ħlief fil-każ ta’ negliġenza serja jew kondotta volontarjament skorretta tal-persunal, mill-Istati Uniti, impenjat fil-operazzjoni tal-UE għall-immaniġġar ta’ kriżi li kien qed juża dawk l-assi.”.

            Test għall-Istati Uniti:
         “L-Istati Uniti, meta tipparteċipa f’operazzjoni tal-UE għall-immaniġġar ta’ kriżi, għandha l-ħsieb li, sa fejn is-sistema legali interna tagħha hekk tippermetti, tirrinunzja, sa fejn ikun possibbli, għal pretensjonijiet kontra kwalunkwe Stat ieħor li jipparteċipa fl-operazzjoni tal-UE għall-immaniġġar ta’ kriżi għal korriment, mewt ta’ persunal tagħha, jew għal dannu lil, jew telf ta’, kwalunkwe assi li jkunu proprjetà tagħha u użati mill-operazzjoni tal-UE għall-immaniġġar ta’ kriżi jekk tali korriment, mewt, dannu jew telf:

                     —

                     kienu kkawżati minn persunal fl-eżekuzzjoni tad-doveri tagħhom b’konnessjoni ma’ operazzjoni tal-UE għall-immaniġġar ta’ kriżi, ħlief f’każ ta’ negliġenza serja jew kondotta volontarjament skorretta; jew

                     —

                     irriżultaw mill-użu ta’ kwalunkwe assi ta’ Stati parteċipanti fl-operazzjoni tal-UE għall-immaniġġar ta’ kriżi, sakemm l-assi jkunu ntużaw b’konnessjoni mal-operazzjoni u ħlief f’każ ta’ negliġenza serja jew kondotta volontarjament skorretta ta’ persunal tal-operazzjoni tal-UE għall-immaniġġar ta’ kriżi li jkun qed juża dawk l-assi.”.


title: 2012/596/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit tal-Uffiċċju Ewropew tal-Pulizija għas-sena finanzjarja 2010#Riżoluzzjoni tal-Parlament Ewropew tal- 10 ta’ Mejju 2012 li tinkludi kummenti li jagħmlu parti integrali mid-Deċiżjoni tiegħu dwar il-kwittanza għall-implimentazzjoni tal-baġit tal-Uffiċċju Ewropew tal-Pulizija għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/276

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit tal-Uffiċċju Ewropew tal-Pulizija għas-sena finanzjarja 2010
   (2012/596/UE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Uffiċċju Ewropew tal-Pulizija għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju Ewropew tal-Pulizija għas-sena finanzjarja 2010, flimkien mat-tweġibiet tal-Uffiċċju (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju Ewropew tal-Pulizija (Europol) (3), u b’mod partikolari l-Artikolu 43 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0111/2012),

               1.

               Jagħti lid-Direttur tal-Uffiċċju Ewropew tal-Pulizija kwittanza fir-rigward tal-implimentazzjoni tal-baġit tal-Uffiċċju għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn isfel;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-Direttur tal-Uffiċċju Ewropew tal-Pulizija, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 179.

      (2)  ĠU L 248, 16.9.2002, p. 1.

      (3)  ĠU L 121, 15.5.2009, p. 37.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2012
      li tinkludi kummenti li jagħmlu parti integrali mid-Deċiżjoni tiegħu dwar il-kwittanza għall-implimentazzjoni tal-baġit tal-Uffiċċju Ewropew tal-Pulizija għas-sena finanzjarja 2010
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Uffiċċju Ewropew tal-Pulizija għas-sena finanzjarja 2010,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju Ewropew tal-Pulizija għas-sena finanzjarja 2010, flimkien mat-tweġibiet tal-Uffiċċju (1),

                  —

                  wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7-0051/2012),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju Ewropew tal-Pulizija (Europol) (3), u b’mod partikolari l-Artikolu 43 tagħha,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

                  —

                  wara li kkunsidra r-Regola 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0111/2012),

                  A.

                  billi l-Qorti Ewropea tal-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja 2010 huma affidabbli, u li l-operazzjonijiet koperti bihom huma legali u regolari,

                  B.

                  billi l-baġit globali tal-Aġenzija għas-sena 2010 kien ta’ EUR 92 800 000 filwaqt li l-kontribut tal-Unjoni għall-baġit tal-Uffiċċju kien ta’ EUR 79 724 150 (5),

         Il-ġestjoni baġitarja u finanzjarja

                  1.

                  Jiddeplora l-livell għoli ta’ approprjazzjonijiet riportati flimkien mal-livell baxx ta’ infiq akkumulat; jieħu nota tat-tweġiba tal-Aġenzija li ammont sinifikanti tar-riport kien dovut għall-ġarr tal-Aġenzija lejn il-kwartieri ġenerali l-ġodda tagħha; jilqa’ l-miżuri addizzjonali meħuda mill-Aġenzija u l-impenn għall-monitoraġġ tal-implimentazzjoni tal-baġit fuq bażi ta’ kull xahar fl-2012, b’fokus partikolari fuq ir-riporti.

                  2.

                  Jirrikonoxxi mill-Rapport Annwali tal-Attività (AAR) tiegħu li l-baġit inizjali tal-Uffiċċju għall-2010 kien ta’ EUR 80 100 000; jinnota li l-baġit ġie emendat b’madwar EUR 12 700 000 li ġew mill-approprijazzjonijiet riporatati mill-2009 għall-2010 integrati fil-baġit tal-2010, għotjiet mill-Kummissjoni u xi dħul addizzjonali ieħor; jieħu nota tal-osservazzjoni mill-Uffiċċju li r-raġuni għall-emendar tal-baġit inizjali kienet li tkun iffaċilitata t-tranżizzjoni lejn Aġenzija;

                  3.

                  Jistabbilixxi mir-Rapport Annwali tal-Attività li r-rata globali ta’ implementazzjoni tal-Uffiċċju fl-aħħar tal-2010 kienet 98,3 % għall-impenji u 73,6 % għall-pagamenti;

                  4.

                  Jilqa’ l-fatt li, wara t-talba tal-awtorità tal-kwittanza, il-kontijiet finali għas-sena finanzjarja 2010 saru disponibbli pubblikament fuq il-websajt tal-Uffiċċju fis-17 ta’ Frar 2012; Jenfasizza madankollu li l-kontijiet finali għas-sena finanzjarja 2010 imisshom saru disponibbli pubblikament immedjatament wara l-adozzjoni tagħhom fit-13 ta’ Settembru 2011; jistieden, għalhekk, lill-Uffiċċju biex jagħmel dan fil-futur sabiex jippromwovi t-trasparenza tiegħu;

         Approprjazzjonijiet riportati

                  5.

                  Jistieden lill-Uffiċċju jieħu azzjoni minnufih ħalli jirriduċi l-ammont kbir ta’ riporti; jinnota li l-Qorti tal-Awdituri ddikjarat li hemm riporti ta’ EUR 22 600 000 li jirrappreżentaw 25 % tal-baġit tal-2010; jinnota wkoll b’diżappunt li r-rata ta’ riporti kienet ta’ 49 % fit-Titolu II - Infiq Amministrattiv u 59 % fit-Titolu III — Infiq Operattiv;

                  6.

                  Jinnota li l-breakdown tar-riporti (EUR 22 600 000) kien kif ġej:

                              —

                              EUR 11 300 000 għall-infiq marbut mal-kwartieri ġenerali l-ġodda tal-Europol,

                              —

                              EUR 1 800 000 marbutin mal-Kapitolu 26 (Artikolu 58(4) Deċiżjoni tal-Kunsill tal-Ewropa — ECD: obbligazzjonijiet dwar il-qafas legali preċedenti tal-Europol),

                              —

                              EUR 9 500 000 għal infiq ieħor;

                  7.

                  Iqis li l-livell għoli ta’ approprijazzjonijiet riportati meta mqabbel mal-livell baxx ta’ nfiq akkumulat (EUR 2 900 000) huwa eċċessiv u ma jaqbilx mal-prinċipju baġitarju tal-annwalità;

                  8.

                  Jinnota, b’dana kollu, li l-ammont sinifikattiv tar-riporti kien dovut għaċ-ċirkostanza unika taċ-ċaqliqa tal-Uffiċċju għall-kwartieri ġenerali tiegħu fl-2011, minħabba fid-dewmien fil-konsenja tal-bini fl-2010;

         Riżorsi Umani

                  9.

                  Josserva mir-Rapport Annwali tal-Attività tal-Uffiċċju li r-rata ta’ tbattil f’għeluq is-sena kienet ta’ 4,5 % minflok it-2,5 % stmat;

                  10.

                  Jistieden lill-Uffiċċju jadotta r-Regoli ta’ Implementazzjoni għar-Regolamenti tal-Persunal (u strumenti internati marbutin) u jħejji qafas ta’ tagħlim u żvilupp;

         Il-prestazzjoni

                  11.

                  Jilqa’ l-fatt li l-Programm ta’ Ħidma Annwali tal-Uffiċċju (AWP) huwa allinjat mal-Istrateġija 2010-2014 u fih indikaturi kjavi ta’ prestazzjoni, riskji kritiċi u riżorsi assenjati għal kull objettiv annwali;

                  12.

                  Jistieden b’dana kollu lill-Uffiċċju jinklufi fl-AWP tiegħu l-informazzjoni dwar il-veduta globali tal-attivitajiet ippjanati ta’ akkwist pubbliku ħalli sservi ta’ “deċiżjoni ta’ finanzjament”, kif rikjest mid-dispożizzjonijiet ta’ implementazzjoni tar-Regolament għall-Qafas Finanzjarju;

                  13.

                  Jistieden ukoll lill-Uffiċċju jiffinalizza t-traduzzjoni tal-istqarrija tal-missjoni tiegħu bħala organizzazzjoni f’deskrizzjonijiet konċiżi tar-rwoli u l-objettivi għad-dipartimenti u l-unitajiet;

                  14.

                  Jinnota fir-Rapport tal-Attività Annwali tal-Uffiċċju li l-pjattaforma ta’ informazzjoni SIENA 2,0 li tikkonnetti l-awtoritajiet ta’ eżekuzzjoni tal-liġi bdiet taħdem b’suċċess nhar it-22 ta’ Ottubru 2010 u li sa għeluq l-2010, 21 Stat Membru kienu konnessi mas-SIENA u l-uffiċċji tal-irkupru tal-beni nazzjonali ta’ 8 Stati Membri wkoll kienu konnessi magħha;

                  15.

                  Jinnotta, barra minn hekk, fir-Rapport ta’ Attività Annwali tal-Uffiċċju li mill-31 ta’ Diċembru 2010, fuq il-bażi tal-valutazzjoni tal-AWP 2010, sar progress tajjeb ħafna fuq 14 (82 %) mill-objettivi tal-AWP u progress tajjeb fuq it-tliet objettivi (18 %) l-oħrajn;

                  16.

                  Jinnota wkoll li l-Istrateġija tal-Uffiċċju 2010–2014 u l-Pjan ta’ Implementazzjoni tal-Istrateġija kienu adottati mill-Bord tal-Ġestjoni fl-2010;

                  17.

                  Jirrakkomanda li l-Uffiċċju, għall-iskop tat-tkattir tat-trasparenza, jagħti elenku tal-membri tal-Bord tal-Ġestjoni tiegħu li għandu jinkludi l-isem, id-dikjarazzjoni tal-interess u l-curriculum vitae, flimkien max-xogħol u l-isfond edukattiv tagħhom; Jinnota b’sodisfazzjon li l-attivitajiet ta’ akkwist pubbliku u l-elenku tal-kuntratturi konklużi għall-2010 ġew ippubblikati fil-websajt tal-Uffiċċju;

         Awditjar Intern

                  18.

                  Jirrikonoxxi li s-Servizz ta’ Verifika Interna (IAS) wettaq verifika fuq l-implementazzjoni tal-istandards interni ta’ kontroll biex jivvaluta l-istatus tal-implementazzjoni tagħhom, l-aktar f’dak li għandu x’jaqsam mal-oqsma tal-missjoni u l-valuri, ir-riżorsi umani, il-proċess ta’ ppjanar u ġestjoni tar-riskju, l-operazzjonijiet u l-attivitajiet ta’ kontroll, ir-rapportaġġ tal-informazzjoni u l-finanzjament, u l-valutazzjoni u l-verifika;

                  19.

                  Jinnota li l-IAS ħarġet ħames rakkomandazzjonijiet “importanti ħafna” marbutin ma’

                              —

                              is-segregazzjoni tal-mansjonijiet,

                              —

                              il-kontrolli ex post,

                              —

                              l-eċċezzjonijiet għall-proċessi,

                              —

                              il-pjani tal-kontinwità tan-negozji,

                              —

                              il-kontinwità tal-operazzjonijiet;

                        jistieden lill-Uffiċċju jimplementa r-rakkomandazzjonijiet kollha tal-IAS u jinforma lill-awtorità tal-kwittanza dwar l-azzjonijiet li jkunu ttieħdu;

                  20.

                  Filwaqt li ġew meqjusal-kumplimentaritajiet bejn il-Kulleġġ Ewropew tal-Pulizija u l-Uffiċċju Ewropew tal-Pulizija, kif ukoll is-sinerġiji potenzjali, jitlob lill-Kummissjoni tħejji valutazzjoni komprensiva tal-impatt rigward il-fużjoni potenzjali ta’ dawn iż-żewġ aġenziji filwaqt li tistipula l-ispiża u l-benefiċċji sa mhux aktar tard minn Marzu 2013.

                  21.

                  Jirreferi, fir-rigward tal-kummenti oħrajn li jakkumpanjaw id-Deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (6) dwar prestazzjoni, ġestjoni finanzjarja u kontroll tal-aġenziji tal-UE.

         (1)  ĠU C 366, 15.12.2011, p. 179.

         (2)  ĠU L 248, 16.9.2002, p. 1.

         (3)  ĠU L 121, 15.5.2009, p. 37.

         (4)  ĠU L 357, 31.12.2002, p. 72.

         (5)  ĠU L 64, 12.3.2010, p. 1046.

         (6)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali).